CELEX: 62012TN0157
Language: sk
Date: 2012-04-05 00:00:00
Title: Vec T-157/12: Žaloba podaná 5. apríla 2012 — IFP Énergies nouvelles/Komisia

23.6.2012   
            
            
               SK
            
            
               Úradný vestník Európskej únie
            
            
               C 184/15
            
         Žaloba podaná 5. apríla 2012 — IFP Énergies nouvelles/Komisia
   (Vec T-157/12)
   2012/C 184/27
   Jazyk konania: francúzština
   
      Účastníci konania
   
   
      Žalobkyňa: IFP Énergies nouvelles (Rueil-Malmaison, Francúzsko) (v zastúpení: É. Morgan de Rivery a A. Noël-Baron, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie K(2011) 4483 v konečnom znení z 29. júna 2011 týkajúce sa štátnej pomoci C 35/2008 (ex NN 11/2008), ktorú Francúzsko poskytlo verejnej inštitúcii „Institut Français du Pétrole“, v celom rozsahu,
            
         
               —
            
            
               zaviazal Komisiu na náhradu všetkých trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza päť žalobných dôvodov.
   
               1.
            
            
               Prvý žalobný dôvod je založený na nesprávnom právnom posúdení, pretože Komisia prekročila hranice svojho oprávnenia pri výklade vnútroštátneho práva v rámci právnej úpravy štátnej pomoci.
            
         
               2.
            
            
               Druhý žalobný dôvod založený na skutočnosti, že Komisia nepreukázala existenciu skutočnej hospodárskej výhody žalobkyne a jej súkromnoprávnych dcérskych spoločností.
            
         
               3.
            
            
               Tretí žalobný dôvod založený na porušení článku 107 ZFEÚ, odkaz v napadnutom rozhodnutí na oznámenie o zárukách z roku 2008 (1) nepostačuje sám o sebe na preukázanie existencie hospodárskej výhody.
            
         
               4.
            
            
               Štvrtý žalobný dôvod založený na zjavne nesprávnom posúdení pri určení údajnej výhody a predpokladanej intenzity štátnej pomoci.
            
         
               5.
            
            
               Piaty žalobný dôvod založený na porušení zásady proporcionality, na jednej strane podriadením vzniku verejnej inštitúcie priemyselnej a obchodnej povahy (EPIC) predchádzajúcej oznamovacej povinnosti a na druhej strane stanovením príliš obmedzujúcich podmienok.
            
         
      (1)  Oznámenie Komisie o uplatňovaní článkov [107 ZFEÚ] a [108 ZFEÚ] na štátnu pomoc vo forme záruk (Ú. v. EÚ 2008, C 155, s. 10).